Trestné právo

Trestné právo je jedno z odvetvia verejného práva. Poskytuje ochranu spoločenským záujmom uvedeným v Trestnom zákone pred protiprávnymi konaniami tým, že určuje, čo je trestným činom, vymedzuje podmienky a predpoklady trestnej zodpovednosti, ustanovuje tresty a ochranné opatrenia a vedie subjekty k plneniu zákonných povinností a zachovaniu pravidiel spolužitia. 
Skutkové podstaty trestných činov sú systematicky zaradené do dvanástich hláv osobitnej časti trestného zákona podľa významu chráneného záujmu alebo špeciálnej ochrany spoločenských vzťahov.  

V trestnom práve rozlišujeme:
 Trestné právo hmotné - určuje, ktoré konanie je trestné a aké opatrenia možno použiť voči páchateľom trestných činov.
 Trestné právo procesné - upravuje postup orgánov činných v trestnom konaní pri zisťovaní a prejednávaní trestných činov a pri výkone rozhodnutí, ako aj práva a povinnosti osôb zúčastňujúcich sa v trestnom konaní.

 Pramene 
Hlavným prameňom trestného práva je Trestný zákon č. 300/2005 Z. z. a Trestný poriadok č. 301/2005 Z. z.  Viaceré ustanovenia sú obsiahnuté v základnom predpise Slovenska, ktorým je ústava. Prameňmi trestného práva sú aj medzinárodná zmluva, predovšetkým dohovory na ochranu ľudských práv a dohovory zabezpečujúce imunitu, ďalej právne akty Európskych spoločenstiev a Európskej únie, zákony, rozhodnutia prezidenta o amnestii a nálezy Ústavného súdu.

 Pozri aj 

 trestný čin
 nedbanlivosť
 zavinenie

 Literatúra 


 Ivor, Jaroslav a kol. 2010. "Trestné právo procesné". Bratislava: IURA EDITION s.r.o., 2010, 049 s. ISBN 978-80-8078-309-9.
 Šimovček, Ivan a kol. 2011. "Trestné právo procesné". Plzeň: Aleš Čeněk s.r.o., 2011, 378s. ISBN 978-80-7380-324-7.
 Mašľanyová, Darina a kol. 2011. "Trestné právo hmotné". Plzeň: Aleš Čeněk s.r.o., 2011, 480s. ISBN 978-80-7380-338-4.
 Záhora, Jozef a kol. 2007. "Prípadové štúdie z trestného práva hmotného". Bratislava: IURA EDITION s.r.o., 2007, 201 s. ISBN 978-80-8078-171-2.
 BALÁŽ, P. - VRÁBLOVÁ, M. 2011. "Introduction to Slovak Substantial Criminal Law". Plzeň: Aleš Čeněk s.r.o., 2011, 124 s., 1. vydanie. ISBN 978-80-7380-352-0.

 Externé odkazy 
 Úplné znenie Trestného zákona
 Úplné znenie Trestného poriadku

 Trestní zákon ze dne 27. května 1852, čís. 117. ř. z. se zákonem na ochranu republiky a dodatky - dostupné v Digitálnej knižnici UKB